DA Den Europæiske Unions Tidende C 35/13

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2011/C 35/07

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»PÉLARDON«

EF-Nr.: FR-PDO-0205-0140-13.03.2008

BGB ( ) BOB ( X )

1. Afsnit i varespecifikationen, som berøres af ændringen:

—  Produktets betegnelse —  Varebeskrivelse — Geografisk område —  Bevis for oprindelse — Produktionsmetode: —  Tilknytning — Mærkning —  Krav i nationale bestemmelser —  Andet (angives nærmere)

2. Type ændring(er):

— Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Rubrik 3 i varespecifikationen:

Geografisk område

Producentsammenslutningen har anmodet om, at følgende kommuner føjes til det geografiske område: Altier, Calvisson, Cambon-et-Salvergues og Vissec. Disse kommuners område har også de for betegnelsen krævede egenskaber.

3.2. Rubrik 5 i varespecifikationen:

Produktionsmetode

I varespecifikationens punkt 5 om produktionsmetoden og enhedsdokumentets punkt 5.2 om produktets egenart indsættes følgende bestemmelser:

(…) Foruden råvarerne må der som tekniske hjælpestoffer eller tilsætningsstoffer under fremstillingen kun anvendes løbe, uskadelige bakterie-, gær- og skimmelkulturer samt calciumchlorid og salt.

(…) Det er forbudt at koncentrere mælken ved delvis fjernelse af den vandholdige del før koaguleringen.

(…) Mælken må kun løbes ved hjælp af løbe.

(…) Det er forbudt at anvende frosset ostemasse og at fryse råvarerne, de halvfærdige produkter og ostene.

(…) Det er forbudt at opbevare friske oste og oste, der ligger til modning, i modificeret atmosfære.

Anvendelsen af behandlingsmetoder og tilsætningsstoffer ved ostefremstilling er genstand for generel regulering.

Imidlertid har det vist sig, at nye teknikker, hvoraf nogle omfatter behandlingsmetoder og tilsætningsstoffer, fx mikrofiltrering, delvis koncentrering af mælken eller anvendelse af modningsenzymer, kan påvirke egenskaberne hos oste med oprindelsesbetegnelse. Tilsætningen af bestemte enzymer har bl.a. vist sig ikke at være forenelig med bibeholdelsen af de væsentlige egenskaber ved produkter med beskyttet oprindelsesbetegnelse.

Det har derfor vist sig nødvendigt i punkt 4 og 5 i varespecifikationen for produkter med oprindelsesbetegnelse at angive, hvilke behandlingsmetoder og tilsætningsstoffer det er gængs at anvende i forbindelse med mælken og under ostefremstillingen, for at hindre, at nye metoder, som der ikke er opstillet regler for, skader de egenskaber, oste med oprindelsesbetegnelse har.

De franske myndigheder finder efter at have behandlet den anmodning om ændring fra Syndicat des Producteurs de Pélardon, der er berettiget til at foreslå ændringen, at anmodningen opfylder betingelserne i Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer.

3.3. Rubrik 8 i varespecifikationen:

Mærkning

Forpligtelsen til at anføre betegnelsen »Appellation d’origine Protégée« og anbringe AOP-logoet, er tilføjet.

Det er præciseret, hvilke betingelser der skal være opfyldt, for at udtrykket »fermier« må anvendes i forbindelse med »Pélardon».

ENHEDSDOKUMENT

RÅDETS FORORDNING (EF) Nr. 510/2006

»PÉLARDON«

EF-Nr.: FR-PDO-0205-0140-13.03.2008

BGB ( ) BOB ( X )

1. Betegnelse:

»Pélardon«

2. Medlemsstat eller tredjeland:

Frankrig

3. Beskrivelse af landbrugsproduktet eller fødevaren:

3.1. Produkttype:

Kategori 1.3. Oste

3.2. Beskrivelse af produktet med betegnelsen i punkt 1:

Osten med den beskyttede oprindelsesbetegnelse »Pélardon« er en blød gedeost, der fremstilles ved langsom, hovedsagelig laktisk koagulering og spontan afdrypning af fuldfed rå gedemælk, hvis protein- og fedtstofindhold ikke er standardiseret. Den mælk, der anvendes, skal stamme fra geder af racen Alpine, Saanen, Rove eller krydsninger af disse racer.

Osten er cylinderformet med afrundede kanter. Elleve dage efter tilsætningen af løbe vejer den over 60 gram og har en diameter på mellem 60 og 70 mm og en højde på mellem 22 og 27 mm. Den indeholder mindst 40 gram tørstof pr. 100 gram ost, og fedtprocenten er på 45 efter afsluttet tørring.

Skorpen er tynd og helt eller delvis dækket af bleggul, hvid eller blå skimmel. Ostemassen er hvid til elfenbensfarvet, homogen og glat, når der skæres i den. Den kan smuldre efter længere tids modning.

3.3. Råvarer (kun for forarbejdede produkter):

Ikke relevant.

3.4. Foder (kun for produkter af animalsk oprindelse):

Gederne finder for en stor del deres føde i de naturområder, hvor de holdes.

Det er tilladt at give hø og fodertilskud i form af korn og oliekager. Der er fastsat regler for fodertilskud og forbudte fodermidler.

3.5. Specifikke etaper af produktionen, som skal finde sted i det afgrænsede geografiske område:

Alle aktiviteter, der knytter sig til produktionen af råvaren og fremstillingen, modningen og emballeringen af Pélardon, skal foregå i det afgrænsede geografiske område.

3.6. Særlige regler vedrørende udskæring, rivning eller emballering osv.:

Emballeringen skal foregå i området for at garantere produktets sporbarhed og kvalitet.

Det er forbudt at opbevare friske oste og oste, der ligger til modning, i modificeret atmosfære.

3.7. Specifikke mærkningsregler:

Oste, der bringes i detailhandelen, skal være forsynet med en etiket, undtagen partier, der sælges i samme emballage, og som det er tilstrækkeligt kun at forsyne med en etiket, når de er beregnet til salg til den endelige forbruger.

Etiketten skal være mærket med oprindelsesbetegnelsen skrevet med bogstaver, der er mindst to tredjedele så store som de største bogstaver på etiketten, samt betegnelsen »Appellation d’Origine Protégée« og AOP-logoet og angivelser som »fromage fermier«, »fabrication fermière« eller andre angivelser, der viser, at der er tale om en gårdost, når betingelserne herfor er opfyldt.

4. Præcis afgrænsning af det geografiske område:

Det geografiske område fordeler sig over en del af følgende departementer:

— Aude: kommunerne Aragon, Bize-Minervois, Brousses-et-Villaret, Bugarach, Cabrespine, Camps-sur-l’Agly, Caudebronde, Caunes-Minervois, Caunettes-en-Val, Citou, Cubières-sur-Cinoble, Cucugnan, Cuxac-Cabardès, Davejean, Dernacueillette, Duilhac-sous-Peyrepertuse, Fajac-en-Val, Félines-Termenès, Fontiers-Cabardès, Fournes, Fraisse-Cabardès, Ilhes-Cabardès (Les), Labastide-en-Val, Labastide-Esparbairenque, Lairière, Lanet, Laroque-de-Fa, Lastours, Limousis, Maisons, Mas-Cabardès, Massac, Mayronnes, Miraval-Cabardès, Montgaillard, Montjoi, Montolieu, Mouthoumet, Palairac, Rieux-en-Val, Roquefère, Rouffiac-des-Corbières, Saint-Denis, Saint-Pierre-des-Champs, Sallèles-Cabardès, Salsigne, Salza, Saint-Martin-des-Puits, Soulatgé, Talairan, Taurize, Termes, Tourette-Cabardès (Les), Trassanel, Trausse, Vignevieille, Villanière, Villar-en-Val, Villardonnel, Villeneuve-Minervois, Villerouge-Termenès, Villetritouls

— Gard: kommunerne Aigaliers, Aiguèze, Alès, Allègre (sections B1 à B6, C1 à C4), Alzon, Anduze, Argilliers, Arphy, Arre, Arrigas, Aujac, Aulas, Aumessas, Avèze, Bagard (sections AB, AC, AD, AE, AN), Barjac (sections B1 à B6), Baron, Bastide-d’Engras (La), Belvezet, Bernis (sections ZI, ZH, ZL, ZM, ZN, ZO, ZP), Bessèges, Bez-et-Esparon, Blandas, Bonnevaux, Bordezac, Boucoiran-et-Nozières, Bouquet, Bragassargues, Branoux-les-Taillades, Bréau-et-Salagosse, Brouzet-lès-Alès, Brouzet-lès-Quissac, Bruguière (La), Cabrières, Cadière-et-Cambo (La), Calmette (La), Calvisson (sections A et F), Cannes-et-Clairan, Capelle-et-Masmolène (La), Carnas, Carsan, Cassagnoles, Castillon-du-Gard, Caveirac, Cavillargues, Cendras, Chambon, Chamborigaud, Clarensac, Collias, Collorgues, Colognac, Combas, Concoules, Connaux, Conqueyrac, Corbès, Corconne, Cornillon, Courry, Crespian, Cros, Dions, Domessargues, Dourbies, Durfort-et-Saint-Martin-de-Sossenac, Estréchure (L’), Euzet, Flaux, Foissac, Fons, Fons-sur-Lussan, Fontarèches, Fressac, Cagnières, Gajan, Garn (Le), Gaujac, Générargues, Génolhac, Goudargues, Grand-Combe (La), Issirac, Lamelouze, Langlade, Lasalle, Laval-Pradel, Laval-Saint-Roman, Lédenon (sections B1, B2, C1 à C3, D1 à D3, E1), Liouc, Logrian-Florian, Lussan, Mages (Les), Malons-et-Elze, Mandagout, Marguerittes (sections AB, AC, AD, BC, BD, BE, BH), Mars, Martinet (Le), Maruèjols-lès-Gardon, Massillargues-Attuech (sections AD, AE), Mauressargues, Méjannes-le-Clap, Meyrannes, Mialet, Milhaud (sections AB, AC, AD, AE, AH, AI), Molières-Cavaillac, Molières-sur-Cèze, Monoblet, Montagnac, Montaren-et-Saint-Médiers, Montclus, Montdardier, Montignargues, Montmirat, Montpezat, Moulezan, Nîmes (sections AB, AC, AD, AE, AH, AI, AM, AN, AO, AP, AR, AS, AT, AV, AW, AX, AY, AZ, BA, BC, BD, BE, BH, BI, BK, BL, BM, BN, BO, BP, BR, BS, BT, BV, BX, BY, CE), Notre-Dame-de-la-Rouvière, Orthoux-Sérignac-Quilhan, Parignargues, Peyremale, Peyroles, Pin (Le), Plantiers (Les), Pommiers, Pompignan, Ponteils-et-Brésis, Portes, Pougnadoresse, Poulx, Pouzilhac, Puechredon, Pujaut (sections A1, A4, B1 à B3, C3), Quissac, Remoulins, Rivières, Robiac-Rochessadoule, Rochefort-du-Gard (sections A1 à A3), Rochegude (sections B1 à B4), Rogues, Roque-sur-Cèze (La), Roquedur, Rousson (sections AA, AB, AC, AD, AE, AH, AI, AK, AL, AM, AN, AO, AP AR, AS, AT AW, AX, CC, CD, CE, CH, CI, CK, CL), Rouvière (La), Sabran, Saint-Alexandre (sections C1, C2, D2), Saint-Ambroix, Saint-André-d’Olérargues, Saint-André-de-Majencoules, Saint-André-de-Roquepertuis, Saint-André-de-Valborgne, Saint-Bauzély, Saint-Bénezet, Saint-Bonnet-de-Salendrinque, Saint-Bonnet-du-Gard, Saint-Brès, Saint-Bresson, Saint-Christol-de-Rodières, Saint-Côme-et-Maruéjols, Saint-Félix-de-Pallières, Saint-Florent-sur-Auzonnet, Saint-Geniès-de-Malgoires, Saint-Gervais, Saint-Hilaire-d’Ozilhan, Saint-Hippolyte-de-Montaigu, Saint-Hippolyte-du-Fort, Saint-Jean-de-Maruéjols-et-Avéjean (sections B1 à B3, C1 à C3, ZB), Saint-Jean-de-Valériscle, Saint-Jean-du-Gard, Saint-Jean-du-Pin, Saint-Julien-de-la-Nef, Saint-Julien-de-Peyrolas (sections A1, A2, C2), Saint-Julien-les-Rosiers, Saint-Just-et-Vacquières, Saint-Laurent-de-Carnols, Saint-Laurent-la-Vernède, Saint-Laurent-le-Minier, Saint-Mamert-du-Gard, Saint-Marcel-de-Careiret, Saint-Martial, Saint-Martin-de-Valgalgues, Saint-Maximin, Saint-Michel-d’Euzet, Saint-Nazaire-des-Gardies (sections A1, A2, A3), Saint-Paul-la-Coste, Saint-Paul-les-Fonts, Saint-Paulet-de-Caisson (sections AM, AN), Saint-Privat-de-Champclos, Saint-Quentin-la-Poterie, Saint-Roman-de-Codières, Saint-Sauveur-Camprieu, Saint-Sébastien-d’Aigrefeuille, Saint-Siffret, Saint-Théodorit, Saint-Victor-des-Oules, Saint-Victor-la-Coste, Sainte-Anastasie, Sainte-Cécile-d’Andorge, Sainte-Croix-de-Caderle, Salazac, Salles-du-Gardon, Sanilhac-Sagriès, Sardan, Saumane, Sauve, Sauveterre (sections AA, AB, AO, AN, BB, BE, BH, BI), Sauzet, Sénéchas, Serviers-et-Labaume, Seynes, Soudorgues, Soustelle, Sumène, Tharaux, Thoiras, Tornac, Tresques (sections AB, AC, AP, AR), Uzès, Vabres, Vallabrix, Vallérargues, Valleraugue, Valliguières, Verfeuil, Vernarède (La), Vers-Pont-du-Gard, Vic-le-Fesq, Vigan (Le), Villeneuve-lès-Avignon (sections AB, AC, AD, AE, AV), Vissec

— Hérault: kommunerne Agel, Agonès, Aigne, Aigues-Vives, Aires (Les), Arboras, Argelliers, Assas, Assignan, Aumelas, Avène, Azillanet, Babeau-Bouldoux, Bédarieux, Berlou, Boisset, Boissière (La), Bosc (Le), Bousquet-d’Orb (Le), Brenas, Brissac, Cabrerolles, Cabrières, Cambon-et-Salvergues (sections OE, OF, OG, OH, OI), Camplong, Carlencas-et-Levas, Castanet-le-Haut, Caunette (La), Causse-de-la-Selle, Caussiniojouls, Cazevieille, Cazilhac, Ceilhes-et-Rocozels, Celles, Cessenon-sur-Orb (sections AN, AO, AP, AR, AS, AT, AW), Cesseras, Claret, Clermont-l’Hérault, Colombières-sur-Orb, Combaillaux, Combes, Courniou, Dio-et-Valquières, Faugères, Félines-Minervois, Ferrals-les-Montagnes, Ferrières-les-Verreries, Ferrières-Poussarou, Fontanès, Fos, Fozières, Fraïsse-sur-Agout, Ganges, Gorniès, Grabels, Graissessac, Hérépian, Joncels, Lacoste, Lamalou-les-Bains, Laroque, Lauret, Lauroux, Lavalette, Liausson, Lieuran-Cabrières, Livinière (La), Lodève, Lunas, Mas-de-Londres, Matelles (Les), Mérifons, Minerve, Mons, Montarnaud, Montesquieu, Montoulieu, Montpeyroux, Moules-et-Baucels, Mourèze, Murles, Murviel-les-Montpellier, Neffiès, Notre-Dame-de-Londres, Octon, Olargues, Olmet-et-Villecun, Pardailhan, Pégairolles-de-Buèges, Pégairolles-de-l’Escalette, Péret, Pézènes-les-Mines, Pierrerue (sections AB, AC, AD, AE, AH, AI, AK), Plans (Les), Poujol-sur-Orb (Le), Poujols, Pradal (Le), Prades-sur-Vernazobre (sections AB, AC, AD, AE, AI, AH, AK, AL, AM, AV, AW, AX, AY), Prades-le-Lez, Premian, Puech (Le), Puéchabon, Rieussec, Riols, Roquebrun, Roqueredonde, Roquessels, Rosis, Rouet, Roujan (sections AL, AM, AN, AO), Saint-André-de-Buèges, Saint-Bauzille-de-Montmel, Saint-Bauzille-de-Putois, Saint-Chinian (sections AI, AK, AL, AM, AN, AO, AP), Saint-Clément-de-Rivière, Saint-Etienne-d’Albagnan, Saint-Etienne-de-Gourgas, Saint-Etienne-Estrechoux, Saint-Gely-du-Fesc, Saint-Geniès-de-Varensal, Saint-Gervais-sur-Mare, Saint-Guilhem-le-Désert, Saint-Guiraud, Saint-Jean-de-Buèges, Saint-Jean-de-Cuculles, Saint-Jean-de-la-Blaquière, Saint-Jean-de-Minervois, Saint-Julien, Saint-Martin-de-l’Arcon, Saint-Martin-de-Londres, Saint-Mathieu-de-Treviers, Saint-Maurice-Navacelles (sections AB, AK, AL, AM, AN, AO), Saint-Nazaire-de-Ladarez, Saint-Pargoire (sections AO, AP, AR, AS, AT, AX), Saint-Paul-et-Valmalle, Saint-Pierre-de-la-Fage, Saint-Pons-de-Thomières, Saint-Privat, Saint-Saturnin, Saint-Vincent-d’Olargues, Saint-Vincent-de-Barbeyrargues, Sainte-Croix-de-Quintillargues, Salasc, Sauteyrargues, Siran, Sorbs (section AE), Soubès, Soumont, Taussac-la-Billière, Tour-sur-Orb (La), Triadou (Le), Usclas-du-Bosc, Vacquières, Vailhan, Vailhauquès, Valflaunès, Valmascle, Vélieux, Vieussan, Villemagne, Villeneuvette, Villeveyrac (sections B1 à B3, C1 à C3, C5, D8), Viols-en-Laval, Viols-le-Fort,

— Lozère: kommunerne Altier, Barre-des-Cévennes, Bassurels, Bastide-Puylaurent (La), Bédouès, Bondons (Les), Cassagnas, Cocurès, Collet-de-Dèze (Le), Florac (sections A, AA, AB, AC, B1 à B4, C1, C2), Fraissinet-de-Fourques (sections A3 à A5, B1 à B4, C1 à C3, D1), Fraissinet-de-Lozère, Gabriac, Gatuzières (sections C1, C2, D1 à D3, E1, E2, F1 à F3), Ispagnac (sections B1 à B5, C, D1, D2, E2), Meyrueis (sections C2, C4, D1 à D8, E1 à E4, F1 à F9, G1 à G9, H4, H5, 1), Moissac-Vallée-Française, Molezon, Pied-de-Borne, Pompidou (Le), Pont-de-Montvert (Le), Pourcharesses, Prévenchères, Quézac (sections B1, B2, B6, C1, C2, E1 à E3, D1 à D3), Rousses (Les), Saint-Andéol-de-Clerguemort, Saint-André-Capcèze, Saint-André-de-Lancize, Saint-Etienne-du-Valdonnez (sections AA, B1, B2, C1, C2, D), Saint-Etienne-Vallée-Française, Saint-Frézal-de-Ventalon, Saint-Germain-de-Calberte, Saint-Hilaire-de-Lavit, Saint-Julien-d’Arpaon, Saint-Julien-des-Points, Saint-Laurent-de-Trèves (sections A2, A3, B1 à B6, C1 à C3), Saint-Martin-de-Boubaux, Saint-Martin-de-Lansuscle, Saint-Maurice-de-Ventalon, Saint-Michel-de-Dèze, Saint-Privat-de-Vallongue, Sainte-Croix-Vallée-Française, Salle-Prunet (La), Vebron (sections C1 à C8, D1 à D5), Vialas, Villefort

og en kommune i Tarn: Murat-sur-Vèbre (sections I1 à I4).

5. Tilknytning til det geografiske område:

5.1. Det geografiske områdes egenart:

Området afgrænses mod nord af dalene i Cevennerne fra randen af kalkhøjsletterne (Causses) til vindyrkningssletterne, mod øst og i den centrale del af kalkbjergene i de kratbevoksede hedeområder i Gard og Hérault, mod vest af Lergue-, Orb- og Jaurflodernes højtbeliggende dale og den sydlige flanke af Montagne Noir med middelhavsklima og mod syd af hjertet af Hautes Corbières indtil Grau de Maury mod syd.

Det geografiske område kendetegnes ved et typisk middelhavsklima med høje temperaturer og rigelig og uregelmæssig nedbør først og fremmest om foråret og efteråret, hvilket forårsager udpræget tørke om sommeren. Det består hovedsagelig af bjergområder og kratbevoksede hedeområder, dvs. vanskelige områder, hvor der kan opdrættes hårdføre dyr. Det beskrevne geografiske område er desuden velegnet til denne form for opdræt, fordi gederne for en stor del finder deres føde i naturen. Gederne skal have regelmæssig adgang til græsning i mindst 210 dage om året for besætninger, der holdes i under 800 meters højde, og mindst 180 dage om året for besætninger, der holdes i større højder.

Producenten skal råde over mindst 2 000 m2 græsnings- eller naturområde pr. ged beliggende i det geografiske område. Foderet består af de naturligt forekommende enårige eller flerårige selvsåede vækster, træer, buske eller urter, græs fra naturlige enge med egnens flora samt fra marker udlagt med græs eller bælgplanter eller en blanding heraf.

5.2. Produktets egenart:

Pélardon er en ost, der fremstilles af fuldfed rå gedemælk, hvis protein- og fedtstofindhold ikke er standardiseret. Mælken tilsættes starterkulturer fra vallen fra den tidligere fremstilling. Det er kun tilladt at anvende udvalgte indkøbte starterkulturer i begyndelsen af fermenteringen, hvis fremstillingsprocessen afbrydes, eller hos producenter, der indsamler mælk.

Takket være græsarealerne er mælken naturligt beriget med aromatiske forbindelser og en naturlig mikroflora, der varierer efter årstiden og de afgræssede arealers beskaffenhed.

Podningen af den rå mælk med starterkulturer forstærker dermed ostens typiske egenskaber.

Mælken koagulerer ved langsom syrning i takt med, at de tilsatte kulturer udvikler sig, og afhængigt af mælkens temperatur og tilstand.

Presningen afhænger af ostemassens struktur: der skæres ikke i ostemassen før presningen, og presningen sker manuelt, individuelt eller ved hjælp af en dispenser.

Denne etape er afgørende for massens tekstur, som skal være fin, og udviklingen af ostens surhedsgrad, som ikke må tilsløre produktets typiske egenskaber. Syrningskulturernes kvalitet er af afgørende betydning.

Pélardon er en ost med skimmelbelagt skorpe. Den har forskellige vegetabilske aromaer og gedemælksaromaer som udtryk for områdets typiske egenskaber. Dertil kommer særpræg, der skyldes fremstillingsstedet eller årstiden. Den varsomme håndtering af fugtigheden og temperaturen er bestemmende for ostemassens modning og proteolysen, der sørger for, at de typiske egenskaber fremhæves på den bedste måde.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Pélardons oprindelse i Languedoc går meget langt tilbage i tiden. Navnet stammer sandsynligvis fra Plinius den ældre, der omtaler en »Péraldou« som en ost, der er meget værdsat på grund af dens specielle smag. Dette navn menes at være afledt af «pèbre«, der betyder peber, på grund af ostens pikante smag. Den omtales i abbed Boissier de Sauvages’ languedoc-franske ordbog fra 1756 under navnet »Péraldou«. Fremstillingen af Pélardon har ikke ændret sig ret meget i årenes løb.

Pélardon-osten har stærk tilknytning til oprindelsesstedet, fordi det egner sig til gedeopdræt. Med denne form for opdræt udnyttes landskabet og fordelene ved de specielle vegetationsformer, som man finder i det sydøstlige Massif Central, herunder ege-, kastanje- og fyrreskove, men også kratbevoksning på sur jord og kalkholdig jord.

Til opdrætningen anvendes der udstrakte græsningsområder (59 000 ha hedeområder og skovbevoksede områder). Det naturlige miljø har derfor stor indflydelse på produktet, og det samme har producenternes særlige knowhow.

Gedeopdrættet kombineret med dyrkningen af bær eller kastanjer bidrager til at bevare en landbrugsstruktur i dette meget kuperede og utilgængelige landskab. Det samme gælder de kratbevoksede hedeområder, hvor gedeopdrættet gør det muligt at bevare et typisk landskab i kraft af, at gederne holdes på arealer, som ellers ville blive opgivet.

På grund af den særprægede natur, der giver mælken, som anvendes til fremstilling af produktet, en særlig karakter, kombineret med opdrætsmetoderne og de specielle fremstillingsmetoder, er Pélardon forankret i sit oprindelsesområde med sine umiskendelige typiske egenskaber.

Henvisning til offentliggørelsen af varespecifikationen:

(Artikel 5, stk. 7, i forordning (EF) nr. 510/2006)

https://www.inao.gouv.fr/fichier/CDCPelardon.pdf

(1) EUT L 93 af 31.3.2006, s. 12.